Diari Oficial de la Generalitat Valenciana


Sumari del DOGV 8180, del 29-11-2017 (2017/9767)

Informe ambiental i territorial estratègic del Pla de reforma interior Hotel Presidente, situat en l'avinguda Filipines, número 10.
-----------------------------------------------------------------------------------------------------------------------------------

### Dades del document

Número de DOGV
:   8180

Data del DOGV
:   29-11-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/9767


Data del document
:   21-09-2017

Organisme emissor
:   Ajuntament de Benidorm

Tipus de document
:   Anunci

Descriptors 

:   * Benidorm
    * administració local
    * pla d'urbanisme

Informe ambiental i territorial estratègic del Pla de reforma interior Hotel Presidente, situat en l'avinguda Filipines, número 10. [2017/9767]  
En compliment del que disposa l'article 51.7 de la Llei 5/2015, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, i en compliment del Decret de l'Alcaldia núm. 3978/2017, de data 19 de setembre de 2017, es procedeix a la publicació de la resolució d'informe ambiental i territorial estratègic favorable en el procediment simplificat d'avaluació ambiental i territorial estratègica del Pla de reforma interior Hotel Presidente, siti en avinguda Filipines, núm. 10. L'informe ambiental i territorial estratègic es troba inserit en la pàgina web www.benidorm.org.  
  
A iniciativa de la mercantil Benisol, SL, amb CIF núm. W34200228, s'ha presentat en data 26 de gener de 2017 (RGE núm. 32435-REGSED-1538) Pla de reforma interior per a la renovació, millora i ampliació de l'Hotel Presidente, siti en avinguda Filipines, núm. 10, en aplicació de l'actualització de la modificació puntual del Pla general núm. 01 Incentivació hotelera (febrer 2015) del PGMO 1990 i la Interpretació núm. 8 per a l'aplicació del Decret hoteler 75/2015, de 15 de maig, del Consell, regulador dels establiments hotelers a la Comunitat Valenciana, per a procedir a l'elevació de la categoria de la instal·lació a 4 estreles, possibilitant una operació de renovació urbana, ampliant la grandària de les habitacions i espais comuns, previ reequilibri dotacional conforme estableix l'article 63.3 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (LOTUP).  
  
Vistos els informes emesos per arquitecte municipal i la tècnica superior en Assumptes Jurídics municipal, en virtut de les atribucions conferides per la legislació vigent en matèria de règim local, esta Alcaldia resol:  
  
«Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica Pla de reforma interior (PRI) per a l'aplicació de l'actualització de la modificació núm. 01 Incentivació hotelera (febrer 2015) del PGMO 1990, en l'Hotel Presidente siti en l'avinguda Filipines, núm. 10 de Benidorm, per no tindre efectes significatius sobre el medi ambient, d'acord amb els criteris establits en l'Annex VIII de la Llei 5/2015, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (LOTUP), corresponent continuar la tramitació conforme al capítol III del títol III del llibre I de la LOTUP, o a la legislació sectorial corresponent.  
  
Segon. Durant la tramitació urbanística del pla de reforma interior s'hauran de tindre en compte les condicions següents:  
1. S'haurà d'aportar amb el PRI l'avantprojecte de les obres futures amb la justificació detallada dels paràmetres urbanístics de l'edificabilitat total de la parcel·la, l'ocupació i reculades.  
2. Durant la tramitació del PRI haurà d'incorporar-se a la seua documentació integrant un estudi d'integració paisatgística en què es justifique que l'aprovació del PRI no tindrà efectes negatius sobre el paisatge circumdant i, si és el cas, es definisquen les mesures preventives i/o correctores necessàries per a això, tot això d'acord amb allò que s'ha indicat en l'apartat A.3.3. Documentació tècnica necessària de la modificació puntual del Pla general núm. 01 Incentivació hotelera (actualització febrer 2015) i en l'article 40 de la LOTUP.  
3. Durant la tramitació del PRI s'estudiarà per l'Àrea d'Enginyeria de l'Ajuntament de Benidorm, les possibles millores en la xarxa de pluvials de l'àrea en què es localitza l'Hotel Presidente que minoren la incidència del risc d'inundació en la zona, definint-se per a això una àrea d'actuació coherent per a, si és el cas, establir el corresponent conveni urbanístic una clàusula que arreplegue l'obligació de l'execució a costa de la parcel·la hotelera de les dites millores.  
Tercer. De conformitat amb el que preveu l'article 51.7 de la LOTUP, contra la present resolució, atés que no és un acte definitiu en via administrativa, no es pot interposar cap recurs, sense perjudici dels que, si és el cas, siguen procedents en via judicial contenciosa administrativa contra la disposició de caràcter general que haguera aprovat el pla o programa, o bé, sense perjudici dels que siguen procedents en via administrativa contra l'acte, si és el cas, d'aprovació del pla o programa; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Quart. De conformitat amb el que preveu l'article 51.7 in fine de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla o programa en el termini màxim de quatre anys des de la seua publicació.  
Cinqué. Notificar esta resolució als interessats que apareguen en l'expedient ambiental d'esta actuació, incloent esta resolució en la documentació de planejament urbanístic.  
Sisé. De conformitat amb el que preveu l'article 51.7 in fine de la LOTUP, publicar esta resolució en el Diari Oficial de la Generalitat Valenciana.»  
  
Benidorm, 21 de setembre de 2017.- L'alcalde: Antonio Pérez Pérez.